NaiveNeuron/SloPal huggingface dataset:
Pellegrini, Peter, predseda NR SR (2014-12-04):
Prezentujme sa a hlasujme o postúpení návrhu zákona do druhého čítania. (Hlasovanie.) Prítomných 134 poslancov, za bolo 91, zdržalo sa 36 poslancov, nehlasovali 7. Konštatujem, že sme návrh zákona posunuli do druhého čítania.
P. Hrušovský, predseda NR SR: (2004-12-02):
Pristúpime k hlasovaniu o návrhu zákona ako o celku s odporúčaním, pán spoločný spravodajca...
Krnáč, Kamil, poslanec NR SR (2011-03-29):
Ďakujem. Mám rád faktografické poznámky, teda faktické pripomienky, preto sa pokúsim byť tiež vecný a faktický. Vy keď hovoríte o protiústavnosti v súvislosti s prokuratúrou, dovolím si zacitovať presne to, čo ústava o prokuratúre píše. Sú to len tri krátke vety. „Prokuratúra Slovenskej republiky chráni práva a zákonom chránené fyzických a právnických osôb a štátu. Na čele prokuratúry je generálny prokurátor, ktorého vymenováva a odvoláva prezident Slovenskej republiky na návrh Národnej rady Slovenskej republiky. Podrobnosti o vymenovávaní, odvolávaní, právach a povinnostiach prokurátorov a organizácii prokuratúry ustanoví zákon.“ Bodka. To je asi tak celé. Čiže ak hovoríme o protiústavnosti zákona o prokuratúre, tak by som veľmi rád počul nejakú presnú definíciu, ktorý konkrétny článok ústavy bol porušený. Čo sa týka ostatných vecí, tá vaša obhajoba tej sily prokuratúry, je to veľmi nebezpečná záležitosť. Podľa vyjadrenia Benátskej komisie z konca minulého roka, ktorá vlastne robila analýzu prokuratúr po celom svete vlastne, pardon, v Európe, vyjadrila takúto obavu. Existuje nebezpečenstvo, že sa prokuratúra s nadmernými právomocami stane štvrtou zložkou moci bez zodpovednosti. Jedným z cieľov predkladanej správy je práve vyvarovanie sa tohto rizika. Čiže už asi nemám komu hovoriť, čiže tam je problém v tom, že jednoducho prokuratúra má mať určitú nezávislosť, ale nie až takú nezávislosť, aby si zo štátu mohla urobiť vlastnú súkromnú firmu. Dotknem sa napríklad aj tých všeobecných pokynov, ktoré sú častokrát spomínané. Všeobecné pokyny napríklad o tom, že určité typy trestných činov sa majú stíhať prísnejšie alebo rýchlejšie, sa zdajú byť menej problematické. Na takéto pokyny sa dá pozerať ako na aspekt politiky, o ktorej môže vhodne rozhodnúť vláda alebo parlament. To je opäť z tejto správy Benátskej komisie. Ďakujem.
B. Bugár, podpredseda NR SR: (2001-10-17):
Pán poslanec Husár. S. Husár, poslanec: Ďakujem pekne. Súhlasím úplne s obsahom vystúpenia pani kolegyne Aibekovej a pridám k tomu len toľko, že dokonca si myslím, že v tomto čase a priestore je tento návrh nebezpečný. Nebezpečný je preto, že otvára dvere, ba dokonca vráta, veľmi široké vráta všetkým lobistickým a záujmovým skupinám, ktoré sa okolo slovenského zdravotníctva dnes motajú, na to, aby mohli takúto zmenu v základnom zákone zneužívať vo vlastný prospech. Predpokladám, že veľmi rýchlo po prijatí takejto zmeny by sa objavovali nové iniciatívne a podnetné návrhy, ktoré by smerovali doslovne k vydieraniu slovenského občana. V tomto prípade potom musím absolútne súhlasiť s postojom poslancov bývalej Demokratickej strany, či už pána Tatára, alebo ďalších, v otázke daní. Ak dnes mám ako občan platiť všetko to, čo mám platiť, a k tomu posledné zvyšky toho, na čo je povinný alebo bol povinný štát prispievať, mi ešte niekto vygumuje, tak potom aké dane a načo tieto dane na Slovensku platiť? Tým pár úradníkom, ktorí ešte majú spravovať zvyšok kompetencií, ktoré im ostanú na ministerstvách a v ostatných ústredných orgánoch štátnej správy? Hovorím ešte raz, že tento návrh je svojím obsahom až nebezpečný, pretože by mohol vyvolať pomaly reťazovú reakciu špekulantov a ľudí, ktorí to poctivým spôsobom v oblasti zdravotníctva nemyslia.
J. Kovarčík, poslanec: (2008-02-12):
A k pánovi Miššíkovi. Pán kolega, musím ťa ubezpečiť, že je to z mojej vlastnej hlavy. Ďakujem.
Baránik, Alojz, poslanec NR SR (2022-11-10):
No, pán kolega Susko, naozaj ako advokát vám to hovorím, že krajský súd za normálnych okolností nerozhoduje na základe pojednávania, proste nepojednáva. To je novela, ktorú zaviedol Harabin, váš minister spravodlivosti. Každý advokát to vie, že krajský súd rozhoduje v drvivej väčšine prípadov bez nariadenia pojednávania, pričom, samozrejme, každý má právo dostaviť sa na vyhlásenie rozsudku krajského súdu, ale to je tak, to je tak všetko. Čiže a to tiež musí, musí, samozrejme, sledovať to, že či bude vypísané vyhlásenie rozsudku krajským súdom. Čiže naozaj nepresviedčajte nás o niečom, čo každý advokát vie, že to tak nefunguje. No a pokiaľ ide o váš celkový prístup k tomuto. No mňa to neprekvapuje, je to samozrejmé, že, že ten duch Harabina spojený so SMER-om, že tu prežíva stále a že sa snažíte zvrátiť to, čo sa podarilo urobiť v oblasti súdnictva a že vy chcete zvrátiť naspäť to, aby sa rozsudky mohli zase kupovať, aby všetky tie vaše Jankovské a takýto všelijakí, aby zase mohli, mohli pôsobiť, ako, ako pôsobili za Harabina, za vášho Harabina. Proste je to niečo, za čo vy bojujete, rozumiem tomu, že nechcete, aby Slovensko bolo právny štát, pretože vás to ohrozuje. Tak ako nemám to skoro už ani za zlé, ale nepredkladajte to ako nejakú cnosť. Je to svinstvo, čo robíte na Slovenskej republike.
Jurinová, Erika, podpredsedníčka NR SR (2015-01-29):
Pán poslanec Bublavý.
Pčolinský, Peter, podpredseda NR SR (2023-01-26):
S ďalšou faktickou poznámkou vystúpi pán poslanec Blaha.
Blaha, Ľuboš, podpredseda NR SR (2023-11-16):
Na faktickú poznámku bude reagovať pán poslanec Rastislav Krátky, nech sa páči. (Reakcie z pléna.) Aha, pardon, pán poslanec Jakab mal ešte ďalej faktickú poznámku, bol vypnutý, tak poprosím vás ešte, aby ste mu dali čas. (Reakcia z pléna: „Mal som tam ešte 50 sekúnd." ) 50 sekúnd mal kolega vraj, tak mu dajme 50 sekúnd.
J. Burian, poslanec: (2006-12-12):
Dáme hlasovať o návrhu uznesenia č. 2. (Reakcia z pléna.) Najprv Jarjabka?
Danko, Andrej, predseda NR SR (2018-11-29):
Vážené panie poslankyne, páni poslanci, poprosím o zaujatie miest, pristúpime k hlasovaniu. Procedurálny návrh, pán poslanec Baláž.
Bugár, Béla, podpredseda NR SR (2017-12-05):
Pán poslanec Kvorka.
Blanár, Juraj, podpredseda NR SR (2021-10-22):
Ďalší s faktickou – pán poslanec Čepček.
Dvořák, Oskar, poslanec NR SR (2024-01-23):
Ďakujem veľmi za slovo, pán predsedajúci. Vy ste na konci spomínali, pán kolega, tú rozpravu, vlastne samotná že nevie nahradiť to medzirezortné pripomienkové konanie, tak podľa mňa si treba trošku aj to medzirezortné pripomienkové konanie pripomenúť, ako funguje. Ale ešte predtým ja by som sa chcel vrátiť k niektorým vyjadreniam a toto aj kolegyňa Kalmárová spomínala od pani poslankyne Neveďalovej, ktorá je teda europoslankyňa za túto vládnu koalíciu, teda rozprávala o tom, že čo sa my teda vlastne tu protestujeme, keď teda nevieme, ako ten zákon finálne bude vyzerať, však to potvrdil aj samotný pán predseda parlamentu Pellegrini, ktorý teda povedal, že však počkajte si na nejaké tie zmeny, ktoré prídu medzi tým prvým a druhým čítaním. A toto je podľa mňa to základné ako kebyže nepochopenie legislatívneho procesu a práve preto je ten štandardný legislatívny proces dôležitý. Predstavitelia vládnej koalície, a mňa to zaráža, že samotný pán Pellegrini si to možno neuvedomuje, že to samotné, čo vy predložíte do parlamentu, je dôležité to, ako to definujete samotné kritériá, že či vôbec môžeme skrátené legislatívne konanie použiť. Aj keď tu niekto hovorí, že vlastne my predkladáme nejaký paškvil do parlamentu, a teda vlastne nevieme, ako bude na konci dňa vyzerať, tak to zdôrazňuje to, že to skrátené legislatívne konanie sa nemalo použiť, a po druhé zdôrazňuje to tú potrebu toho štandardného legislatívneho procesu. A keď ešte má niekto tú drzosť, že povie, že táto rozprava, dĺžka tej rozpravy dokáže nahradiť skráte... medzirezortné pripomienkové konanie, tak si asi nikdy nezažil exekutívu alebo si tam naozaj iba kávičkoval v tej exekutíve. Medzirezortné pripomienkové konanie znamená, že naozaj má každý právo sa vyjadriť, čo sa týka verejnosti, odbornej verejnosti, inštitúcie rôzne, ostatné ministerstvá a na konci, čo je dôležité, čo si neuvedomujete, príde vyhodnotenie tých pripomienok. Tak ja som teda zvedavý, že či nám tu vládna koalícia, keď hovorí, že nahrádza MPK, aj vyhodnotí tieto naše pripomienky.
Laurenčík, Milan, podpredseda NR SR (2021-06-15):
Pán poslanec Matúš Šutaj Eštok, nech sa páči.
Jurinová, Erika, podpredsedníčka NR SR (2015-10-21):
Pán poslanec Jarjabek.
Grendel, Gábor, podpredseda NR SR (2023-03-30):
Na vystúpenie pána poslanca Vetráka šesť faktických poznámok, končím možnosť prihlásiť sa s ďalšími. Ako prvá pani poslankyňa Anna Zemanová.
Jarjabek, Dušan, poslanec NR SR (2021-11-11):
Ďakujem za slovo, pán podpredseda. Prvá veta. Škoda, že bola pokazená táto konštruktívna debata na základe toho konštruktívneho príspevku pána poslanca Fica. Aj vami, pán podpredseda. Nebolo to treba spraviť takýmto spôsobom, ale dobre, hovorím ešte raz, škoda. Problémom celého očkovania podľa môjho názoru je vzťah k očkovaniu obyvateľov tejto krajiny slovenskej, je, dámy a páni, vzťah k tejto koalícii a tá jednoducho obrovská nedôvera aj s tými kauzami a so všetkým. Proste toto je vaša vizitka. Vzťah k očkovaniu je vzťah ku vašej koalícii a vzťah k vláde. Vzťah k Matovičovi, vzťah k Hegerovi, vzťah k takým ľuďom, ktorí si osobujú rečniť namiesto odborníkov, ktorí sa touto problematikou zaoberajú. Tuná tejto problematike rozumie len minister zdravotníctva. On je lekár, on môže povedať áno – nie a to my môžeme rešpektovať alebo nerešpektovať podľa toho, aké penzum vedomostí o tejto problematike máme. Ale tuná niektorí sa pasujú do role skutočne odborníkov na covid, odborníkov na všetko, kadejaké dievčatá, ktoré so zdravotníctvom nemajú nič spoločného, boli možno na operačke sa pozerať tri mesiace. A títo ľudia udávajú tón celej tejto debate o covide. Prosím vás pekne, politici by sa čím skôr mali stiahnuť z tých odborných debát, to nemá zmysel. Nemôže predsa byť odborná debata a na to vystúpiť niekto, kto má 10-percentnú dôveru, a povedať, že choďte sa zaočkovať. Len on má 90-percentnú nedôveru, preto je to o tom celé takéto, to je bláznovstvo, čo robíte. A tá podaná ruka, ktorá bola v tejto chvíli predsedom Ficom tuná povedaná celému parlamentu, zoberte to už konečne vážne a rozmýšľajte inak ako tupo politicky.
Pellegrini, Peter, podpredseda NR SR (2020-06-03):
S reakciou na faktické pán poslanec Mazurek.
Viskupič, Jozef, poslanec NR SR (2015-03-17):
Ďakujem. Keby som to mal rozkódovať, čo sa tu vlastne, čiže by som tomu dobre rozumel, tak Dodo Hlina je proti zrušeniu kvóra a nechce inštitúty priamej demokracie, pretože stále čo rozprával, že 350-tisíc podpisov on nazbiera alebo ktokoľvek za 500-tisíc nazbiera a potom nechá, neviem koho, teda rozhodnúť. A predpokladám, že dlhodobý pobyt v tejto sále z teba nerobí, ako si sa strašne snažil ukrižovať sa, že si, neviem, primitívny či aký politik. Skôr som mal pocit, že robíš z tých ľudí primitívov, pretože každé jedno referendum, či v ňom bude zúčastnených desať ľudí alebo štyri milióny dvesto oprávnených, ideme sa pýtať referendom bez kvóra ich. Kľudne, kľudne sa tam postav, daj aj ústavný návrh zákona o zmene Slovenskej republiky na konštitučnú monarchiu, len to predchádza jedna vec, a to je, že či ti na to ľudia dali mandát. A ja ti garantujem, že z tých ľudí, čo teraz tu sedia, o inštitútoch priamej demokracie sme prvým hnutím, ktoré toto predložilo do Národnej rady, pretože sme to mali vo volebnom programe. Len ja som absolvoval minimálne sto stretnutí s témou zrušenia kvóra, ak sa dostaneme do Národnej rady. Ak si dáš, že ideš robiť konštitučnú monarchiu, tak predpokladám, že budem musieť strpieť tvoj návrh zákona ústavný o zmene republiky na konštitučnú monarchiu. Ale ja som nič ani v tvojej kampani, ani nikdy predtým nezachytil. Takže keď hovoríme o zrušení kvóra, mali sme to v programe, viacerí. Napĺňame to, čo sme sľúbili voličom. Chceme dať vyššiu silu, či už v iniciačnej alebo brzdnom mechanizme pri... (Prerušenie vystúpenia časomerom.)
Senko, Ján, poslanec NR SR (2015-09-23):
Pani podpredsedníčka, prosím, teraz dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady, Výboru Národnej rady pre financie a rozpočet a Výboru Národnej rady pre kultúru a médiá. Za gestorský výbor navrhujem výbor pre kultúru a médiá a zároveň odporúčam, aby výbory predmetný návrh zákona prerokovali do 9. novembra 2015 a gestorský výbor do 10. novembra 2015. Prosím, dajte o tomto mojom návrhu hlasovať.
Pellegrini, Peter, predseda NR SR (2024-02-08):
Prezentujme sa a hlasujme o bode č. 347 druhého pozmeňujúceho návrhu poslanca Galka. (Hlasovanie.) Prítomných 127, za 14, proti 77, zdržalo sa 34, nehlasovali 2. Neschválili sme bod.
Jurinová, Erika, podpredsedníčka NR SR (2013-03-14):
Ďakujem pekne, pán poslanec. Konštatujem, že Národná rada v tajnom hlasovaní navrhuje Súdnej rade na členov disciplinárnych senátov všetkých kandidátov, tak ako ich uviedol pán overovateľ. Ďakujem pekne. Vzhľadom na to, že sa blíži 19.00 hodina, navrhujem, aby sme prerušili dnešný deň rokovania. Prajem vám pekný večer. Dovidenia. (Prerušenie rokovania o 18.54 hodine.)
Ďuriš Nicholsonová, Lucia, podpredsedníčka NR SR (2019-04-05):
Pán poslanec Janckulík.
Somogyi, Szilárd, poslanec NR SR (2010-12-07):
Ďakujem, pán predsedajúci. Veľmi ma prekvapuje, ako poslanci opozície by chceli uberať z rozpočtu ministerstva obrany. Neviem, či si uvedomujete, kolegovia, že podľa predloženého návrhu rozpočtu teraz bude tento rezort hospodáriť s historicky najnižším podielom na výdavkoch. A približuje sa to už k číslu 1 %, čo je preň historicky najnižšia čiastka. Takže z tohto ešte odkrajovať, predpokladám, že to potvrdia aj pán minister, resp. predkladateľ, sa nedá. A skôr sa obávam toho, že nakoľko v tomto rezorte je už obmedzený prístup, tak že tým pádom tie kohútiky sú uzavreté a veľmi ľahko by sa uberalo z rozpočtu ministerstva obrany. Ďakujem.
Ďuriš Nicholsonová, Lucia, podpredsedníčka NR SR (2017-11-30):
Pán spravodajca? Prerušujem rokovanie o tomto bode programu. Teraz budeme pokračovať prvým čítaním o vládnom návrhu zákona, ktorým sa mení a dopĺňa zákon č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má tlač 757, návrh na jeho pridelenie na prerokovanie výborom je v rozhodnutí pod číslom 781. Opäť dávam slovo ministrovi vnútra Robertovi Kaliňákovi, nech sa páči.
Svrček, Miloš, poslanec NR SR (2023-05-05):
Áno, ďakujem za slovo, pán podpredseda. Nemôžem reagovať na predrečníka, ale povedal si to tiež za mňa. Ale čo sa týka vystúpenia pána predsedu výboru, ďakujem, že si vystúpil aj s týmto pozmeňujúcim návrhom a bolo to sčasti už spomenuté aj v rámci vystúpenia v rozprave k bodu 1498. Tam som aj hovoril, že pokiaľ rezorty Ministerstva dopravy Slovenskej republiky alebo Ministerstva vnútra Slovenskej republiky sa aktívne pripravovali na novú organizáciu stavebných úradov, tak ministerstvo životného prostredia si opakovane vynucovalo, že legislatívne texty v agende špeciálneho stavebného úradu predloží on sám, čo len spôsobilo chaos a zastavenie celého procesu. A to bol aj hlavný dôvod, prečo od leta 2022 pripravované novely zákonov čakali a neboli predložené na rokovanie Národnej rady Slovenskej republiky. Takže preto je tu tento návrh, preto my nahrádzame ako spolunavrhovatelia alebo navrhovatelia tohto poslaneckého návrhu činnosť a aktivitu ministerstva životného prostredia. No, ja si myslím, že je to mimoriadne trápne, že táto nečinnosť ministerstva životného prostredia musí byť nahradzovaná aktivitou poslancov Národnej rady. Ďakujem.
Žiga, Peter, minister hospodárstva SR (2018-11-29):
A keď sa tu dotýkame aj nejakých morálno-vôľových vlastností, pán poslanec, tak chcem povedať, že otázku, ktorú ste mi dali, jednak nespadá do kompetencie ministerstva hospodárstva a nevidím ani kontext, ani zrejmý vzťah medzi jadrom európskej integrácie a rezignáciou na verejnú funkciu z dôvodov uvádzaných vo vašej otázke. Verejný funkcionár môže odstúpiť zo svojej funkcie v akomkoľvek štáte nezávisle od toho, či štát je v jadre európskej integrácie alebo nie. A ešte potom, tu budem taký osobný voči vám, pán poslanec Dostál, keď sa už tu bavíme o tých morálno-vôľových vlastnostiach a o tom, či má niekto právo alebo morálne právo sedieť v parlamente, alebo nesedieť. Ja mám pocit, pán poslanec, že vy ste predsedom strany, ktorá nekandidovala vo voľbách, a podvodom ste tuná už druhé volebné obdobie. (Potlesk.) Aké vy máte morálne právo tu hodnotiť niekoho iného? Podvodom ste... (Prerušenie vystúpenia predsedajúcim.)
Danko, Andrej, podpredseda NR SR (2024-04-24):
Pani poslankyňa Vaľová.
R. Zajac, minister zdravotníctva SR: (2004-05-12):
Druhá vec. Nastavili sme to zhruba na európske hodnoty. To znamená, pri dnešnej priemernej mzde bude maximálne odškodnenie 2 800-tisíc korún a súd môže ešte dodatočne rozhodnúť o zvýšení až o 20 percent, teda úplné maximum by bolo 3,5. Keďže tam dávame percentuálny odkaz na priemernú mzdu, rastom priemernej mzdy bude stúpať aj toto odškodnenie. Súhlasím s pánom poslancom Blanárom, že musíme urobiť prietrž rôznym nekalým praktikám, na ktorých sa hlavne niektoré advokátske kancelárie priživovali spôsobom určite prinajmenšom, ja to nechcem hodnotiť inak, prinajmenšom v rozpore s dobrými mravmi. Beriem sčasti kritiku na seba, že zákon je neskoro, ale treba tiež povedať, že neskoro sme prijímali zákon o sociálnom poistení a tam je odkaz na nejakú novú normu, ktorá má vzniknúť, a to presne v § 94. To znamená, predpokladám pri tomto zákone, že naozaj parlament možno vylepší niektoré parametre, ale že naozaj prejde vysokým konsenzom a nevidím tu v tejto chvíli politický problém, ale vidím tu skôr problém etický, morálny a finančný, aby sme zase našich občanov odškodnili slušným spôsobom, aby sme to nerobili na nejakom nízkom niveau. V predkladacej správe k zákonu máte jasne ukázané, že Slovensko prijatím tohto zákona sa dostane medzi prvých desať krajín čo do výšky odškodnenia v rámci Európskej únie, to znamená, budeme sa môcť aj celkom poctivo pozrieť našim občanom do očí, že sme im pripravili zákon na rozdiel od vyhlášky, ktorý ich odškodní slušným spôsobom, hoci to nikomu neprajem, lebo to sú väčšinou odškodnenia za také poškodenia, ktoré nikto z nás by nechcel mať. Tak ďakujem aj za slová. Chcem ešte povedať jednu vec. Naozaj minister spravodlivosti, ja sa ho nechcem zastávať, ani mu tu nechcem robiť ombudsmana,  musí riešiť dennodenné elementárne problémy. Včera ste videli v médiách, vyjadroval som sa aj ja, situáciu, keď jeden súd rozhodne, že treba prikázaním pohľadávky zabezpečiť pohľadávku za Perspektívu a nariadi slušnej firme, aby v roku 2001 zaplatila prikázaním pohľadávky exekútorovi namiesto zdravotnej poisťovne, iný súd tej istej firme prikáže exekučným príkazom v roku 2004 zaplatiť tú istú pohľadávku zdravotnej poisťovni. To znamená, nie sme schopní získavať zjednocovacie rozhodnutia súdov, nie sme schopní dohodnúť sa na úrovni nezávislej súdnej moci, na ktorú minister spravodlivosti nemá dosah. Treba povedať natvrdo, aby nám nerobili doslova takéto psie kusy, musím povedať, že naše súdnictvo, tak ako naše zdravotníctvo zrejme požaduje veľkú reformu, pretože my vlastne spätne potom chodíme do parlamentu a vy nás právom kritizujete, že my riešime aplikačné problémy, ktoré nám vyrábajú súdy, ktoré sú trochu nezávislejšie, ako je zdravé, pretože rozhodujú od buka do buka, ako im napadne. Ďakujem pekne.
Danko, Andrej, podpredseda NR SR (2024-05-14):
Poslanec Pročko.
Hrušovský, Pavol, predseda NR SR (2011-11-30):
Hlasujeme, páni poslanci, o bode 6 zo spoločnej správy. (Hlasovanie.) 143 prítomných, 142 za, 1 sa zdržal. Schválili sme návrh.
Ďuriš Nicholsonová, Lucia, podpredsedníčka NR SR (2017-05-18):
Tri faktické poznámky na vaše vystúpenie, pán poslanec. Končím možnosť prihlásiť sa s faktickou poznámkou. Pani poslankyňa Kiššová.
Huba, Mikuláš, poslanec NR SR (2015-06-26):
Ďakujem pekne za slovo. Pán poslanec Kollár sa zmienil okrem iného aj o riziku postupnej likvidácie strednej vrstvy v tomto štáte. K tomu chcem poznamenať, že stredná vrstva nemá len ekonomický alebo takpovediac rýdzo sociálny rozmer, ale má aj rozmer občiansky. Je, myslím si, všeobecne akceptovateľnou pravdou, že stredná vrstva je hlavnou bázou a oporou občianskej spoločnosti. A aktuálnosť tejto skutočnosti podčiarkujú práve posledné dni a týždne. Na jednej strane frustrácia, musíme povedať, že aj z chudoby, spolu, samozrejme, s vplyvom propagandy, xenofóbie, testosterónu a ďalších ingrediencií a to všetko pretavené do nevídaného násilia za masívnej účasti tých najnižších sociálnych i mentálnych vrstiev spoločnosti a na druhej strane deštrukčné pôsobenie domácich oligarchov a povedzme si úprimne, aj nadnárodných spoločností, ktoré u nás pôsobia, teda toho opačného extrému, tých sociálne najvyšších, aj keď mentálne nie vždy práve najvyšších vrstiev spoločnosti. Čiže v oboch týchto krajných prípadoch ide o veľmi nebezpečné extrémy, ktorým, priznajme si, nečelia účinne ani naše politické, ale ani mienkotvorné elity. A o to je práve stredná vrstva dôležitejšia aj v úlohe sily, ktorá do istej miery vytvára istú rovnováhu, alebo neutralizuje, aspoň čiastočne eliminuje negatívny vplyv týchto spomínaných extrémov. Takže som rád, že si spomenul aj túto skutočnosť. Ďakujem pekne.
P. Miššík, poslanec: (2004-10-20):
Pozmeňujúci návrh č. 1 pána poslanca Cabaja s úpravou, ktorú v rozprave predniesol dnes. Navrhuje zmenu § 35 ods. 6 rokovacieho poriadku a týka sa to znovuotvorenia rozpravy funkcionármi Národnej rady Slovenskej republiky, to znamená predsedom a podpredsedami.
M. Hort, podpredseda NR SR: (2009-06-24):
No pristúpime teraz k ďalšiemu bodu programu, ktorým je Návrh ročnej účtovnej závierky Fondu národného majetku Slovenskej republiky za 2008 . Návrh má parlamentnú tlač 1083 a spoločná správa výborov má tlač 1083 a. Materiál uvedie prezident Prezídia Fondu národného majetku pán Peter Šimko, ktorého ešte raz prosím, aby sa ujal slova. Nech sa páči.
Pellegrini, Peter, predseda NR SR (2015-04-23):
Pán poslanec, máte námietku k tomuto? Dobre, budeme hlasovať o námietke pána poslanca Lipšica. Pán poslanec namieta proti návrhu pani poslankyne nehlasovať o jeho pozmeňujúcom návrhu. (Hlasovanie.) Prítomných 121 poslancov, za hlasovalo 43, proti bolo 76, zdržali sa 2. Konštatujem, že námietku pána poslanca Lipšica sme neschválili.
M. Číž, podpredseda NR SR: (2009-03-10):
Teraz by malo nasledovať prvé čítanie o vládnom návrhu zákona o vysokých školách (tlač 928), ale chcem informovať, že pán minister požiadal predsedu Národnej rady, aby stiahol z rokovania tejto schôdze tento návrh zákona a prerokoval sa až na najbližšej riadnej schôdzi Národnej rady. Takže teraz budeme pokračovať prvým čítaním o vládnom návrhu zákona o stimuloch pre výskum a vývoj a o doplnení zákona č. 595/2003 Z. z. o dani z príjmov v znení neskorších predpisov , tlač 936. Návrh na pridelenie výborom je v rozhodnutí predsedu č. 982. Slovo má podpredseda vlády a minister školstva Ján Mikolaj a uvedie tento vládny návrh zákona. Máte slovo, pán podpredseda.
A. Slafkovský, poslanec: (2002-04-04):
Ďakujem pani kolegyni Tóthovej za podnetný návrh. Rád si ho, pokiaľ zákon prejde do druhého čítania, osvojím a v rámci prerokovania v gestorskom výbore verím, že bude podporený, pretože nie je dôvod, aby sa to rozširovalo. Čo sa týka poriadku vo volebných miestnostiach, nevidím tam problém. Tak ako kolega Cabaj, tak aj ja viem, že aj keď by sme mali hneď 100-percentnú volebnú účasť vo voľbách, tak naše volebné miestnosti sú poväčšine tak dimenzované, že je tam v pohode miesto pre ďalších dvoch-troch pozorovateľov a ich prítomnosť, keď budú sledovať priebeh, vôbec neovplyvní chod volieb. V návrhu zákona sú dve slovíčka, ktoré umožňujú pozorovateľom sledovať aj prípravu volebného procesu. A to je proces, ktorý je troška rozširujúci sa a nevzťahuje sa vôbec na volebné miestnosti. A myslím si, že z pohľadu pozorovateľov na voľby a demokratickosť procesu je to vítané. Ďakujem, toľko z mojej strany, a dúfam, že návrh podporíte.
Kuffa, Štefan, poslanec NR SR (2020-04-07):
Presne tak. My z celej našej krajiny, v poslednem, v poslednom období mi to tak pripadá, ako keby sme vytvárali jednu veľkú väznicu, ktorá sa týka našich občanov, za chvíľu budeme jak v base, že sa nebudeme môcť pohnúť. Obmedzenia, ktoré sa chystajú k veľkonočným sviatkom, prosím. A na druhej strane ľudia z krajín tretieho sveta, resp. možno z Talianska, Rakúska alebo Ukrajiny, sadnú si pohodlne na vlak a tuná sú. Pán minister, v tom treba naozaj urobiť opatrenia, aby k tomuto nedochádzalo. Naši ľudia naozaj teraz nebudú môcť za sprísnených opatrení ani z okresu do okresu. Chcem sa opýtať, potom ako sa budú uplatňovať aj pokuty voči týmto zahraničným občanom a tie pokuty, ktoré sú tuná navrhnuté v návrhu zákona, 1 000 euro, sú neprimerané, sú likvidačné, keď aj v podstate zástupcovia, resp. obecná alebo mestská polícia bude môcť v blokovom konaní občana pokutovať takou, takou vysokou výškou. Ak by dostal čo len za mesiac hociktorý občan nejaké dve-tri takéto pokuty, my tuná riešime opatrenia, ktoré, ktoré negatívne aby nedopadli na naše rodiny, na našich občanov, aby, aby čo najmenší negatívny dopad bol, a my navrhujeme takto zničujúce pokuty. Nedá sa s tým súhlasiť. Tento návrh zákona, ktorý bol tuná pripravený, naozaj nebol dobrý, svedčíte o tom aj samotnými pozmeňujúcimi návrhmi, ktoré tuná sú. Vidím, že aj koaliční poslanci torpédujú vlastný návrh zákona a bojujú proti vlastnému ministerstvu a proti vlastnému ministrovi. Tento návrh zákona trebalo pripraviť lepšie a oddiskutovať to naozaj aj širšie s verejnosťou aj s opozíciou... (Prerušenie vystúpenia časomerom.)
Tabák, Romana, poslankyňa NR SR (2020-04-29):
Ďakujem veľmi pekne za podporu, vážení kolegovia, vážené kolegyne. Jožko, tvoje faktické poznámky sú jedinečné, ja si ich osobne veľmi užívam. Chcem sa, chcem opäť zopakovať, vážení poslanci a poslankyne z opozície, úprimne vám ďakujem aj za náš, aj za našu koalíciu, že ste, že ste na nás kritickí a za vašu konštruktívnu kritiku, ktorá nás posúva ďalej. Tak ako povedal Forbes, ak nemáte žiadnych kritikov, asi nebudete mať úspech. Ja pevne verím, že my úspech budeme mať. A pre našu koalíciu opäť rada zopakujem, budúcnosť tohto štátu máme vo svojich rukách. Ďakujem. (Potlesk.)
Blanár, Juraj, podpredseda NR SR (2022-12-01):
Pán spravodajca, môžete ohlásiť, oznámiť termín hlasovania.
Laššáková, Jana, podpredsedníčka NR SR (2014-05-27):
Na vystúpenie pani poslankyne s faktickou poznámkou pán poslanec Novotný. Končím možnosť prihlásiť s faktickými poznámkami. Nech sa páči, pán poslanec.
Blanár, Juraj, podpredseda NR SR (2021-05-10):
(Hovorené súbežne s rečníčkou.) Ešte raz vám to vysvetlím, ak ste to neporozumeli.
Kaník, Ľudovít, poslanec NR SR (2014-02-13):
Mám procedurálny návrh. Však ešte som nezačal. Prihlásil som sa, procedurálny teraz. (Vystupujúci sa vracia na svoje miesto, aby mohol predniesť procedurálny návrh.)
Šimkovičová, Martina, poslankyňa NR SR (2019-03-28):
Násilie – akékoľvek – je odsúdeniahodné, či už na ženách, mužoch, deťom alebo na zvieratách. Dohoda o ochrane ľudských práv platí v našej krajine od 8.1.1991. Naozaj si myslíte, pani kolegyňa, že Istanbulský dohovor vyrieši, zabráni tomu, čo ste tu hovorili? Naozaj si myslíte, že Istanbulský dohovor násilníkovi, tyranovi vezme z ruky zbraň? Sme štát, v ktorom násilie na ženách je predsa legislatívne ošetrené. A všetci, ktorí tu sme, násilie odsudzujeme. Ale Istanbulský dohovor toto predsa nerieši. Podstata Istanbulského dohovoru je úplne inde. Nie v ochrane žien pred násilím. Ďakujem.
Érsek, Árpád, minister dopravy a výstavby SR (2019-06-27):
Ďakujem aj ja.
Uhliarik, Ivan, minister zdravotníctva SR (2011-06-30):
Pán poslanec, keby ste pozorne počúvali, tak by ste počuli, že to „sme“ znamená Všeobecná zdravotná poisťovňa a ministerstvo zdravotníctva. To je prvá odpoveď. Druhá odpoveď je, že od januára 2011 prebiehajú rokovania s jednotlivými oddeleniami a nemocnicami práve aj čo sa týka redukcie akýchkoľvek iných lôžok, napríklad v tomto prípade aj geriatrických. To je odpoveď druhá. A tretia odpoveď vašej obložnosti, revíznymi kontrolami bolo zistené to, čo som povedal vo svojej správe, a to, že na niektorých oddeleniach, ktoré boli redukované, bola obložnosť menej ako 50 percent. Ak ste pozorne počúvali, my zakladáme aj nové geriatrické oddelenia práve na základe zvýšenej dostupnosti a kvality zdravotnej starostlivosti. Ďalšia odpoveď, prečo napríklad niekde nie sú, prečo napríklad niekde je tá obložnosť vyššia, ako hovoríte. Pretože sa suplujú sociálne lôžka. A toto, sám uznáte, že nie je možné financovať z peňazí zdravotného poistenia. Ďakujem pekne.
Pavelka, Radoslav, poslanec NR SR (2018-10-22):
Ďakujem pekne. Áno, samozrejme súhlasím s tým. To je dobré, že my s tým súhlasíme, no len by bolo dobré, aby s tým súhlasila aj vládna (povedané so smiechom) koalícia, potom by to bolo určite ľahšie, ale hlavne by to bolo prínosnejšie pre slovenskú ekonomiku, aj pre slovenských zamestnávateľov, aj zamestnancov. Preto vás chceme požiadať, skúste sa nad tým trošku viac zamyslieť. Ďakujem pekne.
Grendel, Gábor, podpredseda NR SR (2022-09-27):
S reakciou na faktické poznámky pán poslanec Juraj Šeliga.
B. Bugár, podpredseda NR SR: (2006-02-03):
(Hlasovanie.) Prítomných 131, za 7, proti 81, zdržalo sa 41 poslancov a nehlasovali 2. Bod 1 sme neschválili. Nech sa páči, ďalší návrh. J. Drgonec, poslanec: Teraz budeme hlasovať o postúpení návrhu do tretieho čítania.
Huba, Mikuláš, poslanec NR SR (2014-11-09):
Ďakujem pekne za slovo. Je možno len zhodou okolností, ale je skutočnosťou, že táto schôdza má minimálne dvojnásobnú symboliku, teda termín konania tejto schôdze, aby som bol presnejší. To, že sa nachádzame v predvečer 25. výročia Nežnej revolúcie, tu už bolo spomenuté viackrát a v tejto súvislosti som vďačný kolegovi Lipšicovi, že vyzdvihol hrdinstvo dvoch statočných ľudí z Piešťan, myslím si, že v tejto chvíli práve oni stelesňujú ten odkaz z novembra ´89 v tejto krajine lepšie ako ktokoľvek iný. Ale poukaz na druhú súvislosť, možno ani nie tak symbolickú, ako skôr praktickú, ten som tu dosiaľ tak zreteľne nezaregistroval, a to je tá súvislosť so schvaľovaním návrhu štátneho rozpočtu na budúci rok. V tejto rozprave odzneli stovky dôkazov, informácií alebo aspoň dôvodných indícií o masívnom tunelovaní verejných zdrojov. Ja som presvedčený, že v tejto situácii nezostáva ministrovi financií a najmä poslancom a poslankyniam SMER-u – SD nič iné, ako pripraviť súbor pozmeňujúcich návrhov k návrhu štátneho rozpočtu, aby sme v druhom čítaní mohli náležite tento štátny rozpočet zmeniť a stopnutím tohto masívneho tunelovania uvoľniť chýbajúce prostriedky pre zdravotníctvo, sociálnu sféru, životné prostredie, vedu, výskum, školstvo a ďalšie podvyživené sféry v našej spoločnosti.
Krajcer, Daniel, poslanec NR SR (2014-03-20):
Ďakujem pekne. Pán kolega, možno by som ani nevystúpil, ale keď ste sa tak na nás obrátili, tak bude krátka reakcia. S hlbokou bázňou som počúval, ako ste pripravení sa obetovať. Ale ono je to trošku inak. Vy ste obetovaní na čele s vaším predsedom poslaneckého klubu a bývalým prezidentským kandidátom. A obetovaní ste na oltár kandidatúry iného prezidentského kandidáta, pána Fica. Moja otázka je úplne jednoduchá a základná a teraz ja nepopieram, že váš záujem vyplýva z prirodzenej potreby niečo riešiť, to nespochybňujem a dokonca to aj chápem, ale nerozumiem tomu, prečo teraz, prečo toľká politická neskúsenosť alebo ako to nazvať, lebo ak to nie je politická neskúsenosť, tak potom ide o niečo iné. Ale nebudem vás teraz z niečoho obviňovať. Čiže, áno, to je moja základná otázka. A položili ste otázku, pán Fronc, nám, konkrétne aj mne, či by som podporil takýto inštitút alebo takúto podporu manželstva, inštitútu manželstva. Nemám s tým problém, respektíve nemám problém s tvrdením, že manželstvo je zväzkom muža a ženy. A viete, prečo to tak je? Totiž manželstvo je zväzkom muža a ženy a ničím iným. Preto s tým osobne nemám problém. Vadí mi to, čo som povedal, to načasovanie a to, že je to súčasť kampane. A vadí mi ešte aj to, že to nerieši aj množstvo iných ľudí, ktorí vychovávajú deti a nie sú manželmi a vychovávajú tie deti slušne.
Martinák, Ľuboš, poslanec NR SR (2010-08-06):
Ďakujem za slovo. Pán minister, nedalo mi, aby som sa nezmienil ohľadom jednej stati, ktorá už tu bola spomenutá a síce nešťastných cyklistov v súvislosti s lesmi. V roku 2007 tento parlament schválil vládny návrh novely zákona o lesoch, už vtedy u mnohých opozičných poslancov sa ako najdôležitejší problém objavila cyklistika v lesoch. Platí to v prvom rade o vtedajšom poslancovi, terajšom ministrovi, pánovi Ivanovi Miklošovi. Aj pán Ivan Mikloš vehementne ochraňoval vjazd cyklistov do lesov až do tej doby, kým nezačala kolovať fotografia, kde pán Ivan Mikloš s cyklistami sa nachádza v piatom stupni ochrany na Kremenci. Vtedy pán Ivan Mikloš nemal k tomu žiadne výhrady. Okrem toho je to veľmi zlé, pretože už ako tu bolo spomenuté, cyklistom nič nebráni vjazd na lesné cesty. Jedná sa jednak o tvrdé lesné cesty, zemné lesné cesty, tzv. zvážnice. Slovensko disponuje približne 40 tisícami kilometrov týchto lesných ciest. Ďalej sa chcem dotknúť jednej časti, čo sa týka o lesoch, kde vravíte, citujem: „pri hospodárení v lesoch sa vláda Slovenskej republiky zameria na zvýšenie schopnosti lesov zadržovať vodu tak, aby sa zvýšila protipovodňová funkcia lesov“. Už dnes sa hospodári podľa podrastového spôsobu hospodárenia a keď som sa ťa spýtal na výbore, čo tým myslíte, tak si povedal smrečiny a tak ďalej. Tak isto vyplýva zo zákona, chradnúce drevo, to je kalamitu spracovať prednostne. Čiže vravíte tu o bicykli, ktorý už bol dávno vynájdený.
Pellegrini, Peter, predseda NR SR (2015-02-13):
Ďakujem pekne, pán poslanec. Otváram všeobecnú rozpravu. Konštatujem, že do rozpravy som nedostal žiadnu písomnú prihlášku. Pýtam sa teraz, kto sa chce do rozpravy prihlásiť ústne? Pán poslanec Hlina? Nie. Nikto. Končím možnosť prihlásiť sa do rozpravy a vyhlasujem všeobecnú rozpravu za skončenú. Pravdepodobne tým pádom ani pán navrhovateľ sa nechce vyjadriť v záverečnom slove, ani pán spravodajca. Prerušujem rokovanie o tomto bode programu. Zároveň vyhlasujem prestávku do 13.00, kedy budeme pokračovať hlasovaním o posledných prerokovaných bodoch. Takže vyhlasujem prestávku a o trinástej uzavrieme hlasovaním rokovanie tejto schôdze. (Prestávka.) (Po prestávke.)
J. Jasovský, poslanec: (2001-10-30):
Ale my tu ešte, dámy a páni, nehovoríme o veciach, ak nepočúvame teda vystúpenia poslancov, nehovoríme o veciach, aj ktoré sme dostali ako podporné stanoviská k prerokúvaniu tohto zákona. Mám pred sebou dokument, ktorý sme dostali zo Združenia miest a obcí, kde by som si dovolil prečítať aspoň niekoľko viet, aby sme si teda všimli to, čo nám napíšu starostovia a primátori, ktorí, myslím si, nie sú zanedbateľnou zložkou v tomto štáte. Po oboznámení, citujem, s predloženým návrhom zákona o zrušení štátnych fondov, konštatujeme, že predložený návrh nekorešponduje so zámermi reformy štátnych fondov. ZMOS nesúhlasí s predloženým návrhom štátneho zákona o zrušení štátnych fondov. Návrh zákona neobsahuje žiadne garancie na zachovanie účelov využívania prostried-kov štátnych fondov. Navrhnuté znenie zákona vyvoláva pochybnosti o držaní účelového použitia doterajších vlastných zdrojov. Návrh nie je v súlade s východiskami financovania verejnej správy, v súlade s kon-cepciou decentralizácie a modernizácie, to je to, o čom hovoril aj pán poslanec Hofbauer. Ďakujem.
Hrušovský, Pavol, predseda NR SR (2011-11-29):
Pani poslankyňa Tomanová, s faktickou poznámkou. Nech sa páči.
Laššáková, Jana, podpredsedníčka NR SR (2015-02-04):
Ďakujem pekne, pán minister. Pán spravodajca, chcete zaujať stanovisko? Áno, nech sa páči, máte slovo.
Gál, Gábor, poslanec NR SR (2012-06-27):
Ďakujem za slovo, pani podpredsedníčka. Vážený pán poslanec Viskupič, ďakujem za právnu exkurziu, čo sa týka imunity, indemnity. To nie je prvý, ale, dúfam, posledný pokus o zrušenie poslaneckej imunity, aj tej trestnoprávnej. Však za tie roky sa tá imunita dosť oklieštila. Teraz by sme už tento proces, dúfam, mali už dnes dovŕšiť. Ale musím povedať, prečo v minulosti tieto snahy neuspeli. A bojím sa, že dneska budem asi svedkom nie toho neúspechu, ale toho dôvodu, prečo neuspeli. Vždy sa našla nejaká politická strana alebo politik, ktorý sa snažil tento návrh si osvojiť za svoj ako za jediný, ale ostatné politické strany z politickej taktiky alebo z ješitnosti nepodporili ten daný návrh. Dúfam, že sa to dneska neudeje. Netreba tu nejaké podporné stanovisko dávať k tomuto návrhu zákona. Však každý predseda poslaneckého klubu to podpísal, keď sme boli na tej komisii, každý poslanecký klub vyjadril podporu k tomuto. A ja to považujem skôr za vývoj. A konečne, že sme sa k tomu dostali, že dnes máme možnosť túto debatu ukončiť a posunúť tento návrh zákona, zmeny ústavy, do druhého čítania a ukončiť tento marazmus. Za to tiež veľmi rád zahlasujem. Len nerobme z toho nejaký ten zápas, že ja som bol ten lepší, ja som to navrhol, my štyria, my šestnásti sme to navrhli. Nie, pozrite sa, kto to navrhol. Bolo to celé plénum. Keď sa budeme na to hrať, tiež sa môžem prihlásiť do rozpravy a budem... (Prerušenie vystúpenia časomerom.)
M. Hort, podpredseda NR SR: (2008-02-05):
Chcete reagovať, pani poslankyňa? Zapnite, prosím vás, pani poslankyňu Cibulkovú.
Pellegrini, Peter, predseda NR SR (2015-11-11):
Prezentujme sa a hlasujme o bodoch 1 až 41 spoločne s návrhom gestorského výboru schváliť ich. (Hlasovanie.) Prítomných 131 poslancov, za hlasovalo 110, zdržalo sa 20 poslancov, nehlasoval 1. Tieto body sme schválili.
Ďuriš Nicholsonová, Lucia, podpredsedníčka NR SR (2017-06-15):
Ďakujem pekne. Otváram všeobecnú rozpravu. Do rozpravy som nedostala písomnú prihlášku od nikoho. Pýtam sa preto, či sa chce niekto prihlásiť ústne. Končím možnosť prihlásiť sa do rozpravy. Do rozpravy sa prihlásil jeden pán poslanec, pán navrhovateľ a poslanec Fecko, nech sa páči.
Blaha, Ľuboš, poslanec NR SR (2020-07-24):
Pán minister, vy ste si tuším poplietol schôdzu. Tu sa dneska odvoláva predseda vlády Matovič za to, že spáchal podvod, a vy tu riešite inventár ministerstva a výstrojné súčiastky. Ako trošku by som sa na vašom mieste snažil spamätať. Vy ste minister vnútra a tu niekto spáchal podvod. Dokonca Univerzita Komenského dnes potvrdila, že Matovič plagioval, čo je podvod. V Rumunsku teraz dokonca, dokonca odsúdili expremiéra (reakcie z pléna) za to, že spáchal takýto podvod. A vám to je jedno. Vy ste minister vnútra a vám to je jedno. A náš predseda vlády Matovič povie, že on tento podvod spáchal nevedome, pretože dokonca svoju diplomovku ani nepísal, ale písala to nejaká jeho kamarátka a on ju ani nečítal a to je všetko v poriadku. Však v Rumunsku by bol už dávno zavretý! Ale vy ako minister vnútra to úplne ignorujete a vy tu riešite výstrojné súčiastky. Predseda vlády sa priznal, že je zlodej, a vám to nevadí. On sa priznal, že prekračuje rýchlosť a chodí 120-kou tam, kde má byť 80-ka, čiže sa priznal k porušeniu zákona, a vám to je jedno. Priznal sa k tomu, že jeho rodina porušuje zákon a býva v nekolaudovanej vile, ale vám to je jedno. Vy to vôbec neriešite. Pán Matovič je usvedčený daňový podvodník, aj to vám je jedno. A dokonca s Kočnerom, o ktorom ste tu hovorili siahodlho, tak on chodil na kávičku. Bol s ním šesť hodín na káve. Váš koaličný partner Sulík s ním chodieval na raňajky a vybavoval generálneho prokurátora. Toto sú veci, ktoré vám vôbec nevadia? A vy tu riešite výstrojové súčiastky? Pán minister, spamätajte sa, lebo je tu vážne podozrenie, že vy budete zametať kauzy tejto vlády, lebo toto bol krásny príklad. Vy idete splachovať Matovičove kauzy. Ak sa takto chcete správať, tak mám veľké obavy o to, že idete politizovať políciu a budete nás len kriminalizovať a chrániť svojich ľudí.
Laurenčík, Milan, podpredseda NR SR (2022-02-25):
Pán poslanec Tomáš Taraba, nech sa páči.
Grečková, Lea, poslankyňa NR SR (2013-06-25):
Pán predseda, dajte, prosím, hlasovať o zákone ako celku s odporúčaním gestorského výboru schváliť ho.
Mezenská, Helena, poslankyňa NR SR (2015-10-01):
Ďakujem, pán minister, napriek vášmu pomerne rozsiahlemu vystúpeniu a snahe o zdôvodnenie, napriek vášmu pomerne rozsiahlemu historickému exkurzu do hodnotenia v mnohom možno protirečivých a rozporuplných postupov a konaní predošlých vlád ja som nedostala odpoveď na podľa mňa kľúčovú otázku a tá stále visí vo vzduchu, stále tu je, prečo nie je možné znížiť sadzbu DPH komplexne, generálne na všetky potraviny. Ja nie som zaťažená nejakou históriou, sotva mi možno niečo vyčítať, myslím si, že doba pokročila a nie je priestor na vzájomné obviňovanie alebo výčitky, naozaj rada by som poznala zmysluplné zdôvodnenie, ktoré možno akceptovať, prečo nemožno sadzbu DPH znížiť generálne na všetky potraviny.
Hrnčiar, Andrej, podpredseda NR SR (2019-11-26):
Otváram rozpravu. Do rozpravy som dostal jednu písomnú prihlášku od pani poslankyne Soni Gaborčákovej. Nech sa páči.
V. Palko, poslanec: (2002-08-20):
J. Migaš, predseda NR SR: Panie poslankyne, páni poslanci, budeme hlasovať o návrhu, ktorý predniesol spravodajca, o zákone ako o celku. Prezentujme sa a hlasujme. Hlasujeme o návrhu spravodajcu o zákone ako o celku. Hlasujeme. (Hlasovanie.) Prítomných je 112 poslancov, za 69, proti 16, zdržalo sa 23, nehlasovali 4. Konštatujem, že Národná rada Slovenskej republiky po opätovnom prerokovaní neschválila zákon z 10. júla 2002 o podmienke spoľahlivosti pre prácu v tajných službách a o doplnení niektorých zákonov, vrátenom prezidentom Slovenskej republiky. Nasleduje hlasovanie o zákone z 10. júla 2002 o sprístupnení dokumentov o činnosti bezpečnostných zložiek štátu 1939 - 1989 a o založení Ústavu pamäte národa a o doplnení niektorých zákonov (zákon o pamäti národa), vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1659. Pani poslankyňa Pčolinská je spravodajkyňa. Nech sa páči, uvádzajte hlasovanie.
Sulík, Richard, predseda NR SR (2010-12-14):
Ďakujem. Otváram rozpravu. Nedostal som žiadnu písomnú prihlášku do rozpravy. Pýtam sa, kto sa chce do rozpravy prihlásiť ústne. Nikto. Uzatváram rozpravu. Chce zaujať stanovisko navrhovateľ? Zrejme nie. Spravodajca? (Reakcia spravodajcu.)
Jurinová, Erika, podpredsedníčka NR SR (2013-05-21):
Ďalší prihlásený rečník ústne do rozpravy pani poslankyňa Horváthová. Nech sa páči.
R. Rafaj, poslanec: (2010-05-26):
Reakcia vlády je jednoznačná. Takýto súhlas neexistuje a nikdy nebude. Pretože tieto pokusy sú trvalého charakteru, len pripomeniem, že už v roku 1995 po tzv. komárňanskom zhromaždení dvaja významní politici na Slovensku skonštatovali, že išlo o pokus vyňať časť občanov Slovenskej republiky spod pôsobnosti a Ústavy Slovenskej republiky. Teraz to máme de iure na stole. Nezabudnime ani na historickú skúsenosť. Maďarsko bolo prvým štátom, ktorý osem dní po vzniku slovenského štátu v roku 1939 vojensky územie Slovenskej republiky napadol. Takže nemáme v tejto súvislosti garancie ani tých krokov, o ktorých hovoril pred chvíľou predseda Slovenskej národnej strany Ján Slota. Stručne k obsahu neprijateľnej normy. Sú to jednoznačne negatívne a neprípustné kroky, akým je kategorizácia občianstva, degradácia občianstva na tzv. druhú triedu bez všetkých práv, zatiaľ. Klin do vzťahu menšín k domovskému a materskému štátu vrátane plnenia povinností, vrátane tých s najväčším otáznikom, ako sú povinnosti, branná povinnosť a to, čo je trvalé, bohužiaľ, vo vzťahu k Slovensku, exteritoriálny dosah na suverenitu a zvrchovanosť Slovenskej republiky. To, čo urobil dnes ráno maďarský parlament, je bezprecedentné, je to chorá, neeurópska, štvavá, šovinistická a iredentistická akcia, na ktorú musí prísť reakcia zo Slovenska. Je zbytočné špekulovať alebo pitvať túto chorú normu, pretože ona má nielen pokrivené paragrafy, keďže názory Bolzanskej, teda Bolzanských odporúčaní aj Benátskej komisie sú jednoznačné, rovnako tak postoj Ministerstva zahraničných vecí Slovenskej republiky, preto som presvedčený, že reakcia bude rýchla a dostatočná zo slovenskej strany. Ďakujem pekne. (Potlesk.)
A. Belousovová, podpredsedníčka NR SR: (2007-05-16):
Pán poslanec Faič, máte slovo.
Čepček, Martin, poslanec NR SR (2021-07-01):
Ďakujem. No, ja to tiež vnímam ako prílepok. My sme sľúbili občanom, že prílepky k zákonom dávať nebudeme. Tiež som si to dal prepočítať, kolega, a tiež mi to vyšlo nejakých 100 mil. a mám obavu, odkiaľ tie peniaze chceme zobrať, to je jedna vec. Ďalšia vec je, ja som žiadal pred asi pol rokom, aby sme znížili DPH na vitamíny, napríklad vitamín D3 a tak ďalej. To bolo v tom čase, keď sa riešili DPH na respirátory. Vtedy, vtedy tie prostriedky sa nenašli, teraz zrazu sa nájdu prostriedky, ktoré chceme použiť na motiváciu občanov. No mne tam ešte chýba stanovisko Útvaru hodnoty za peniaze. To znamená, ťažko povedať, či tie peniaze budú vynaložené tak, ako majú byť. Ten zákon, čo sa týka podpory cestovných kancelárií, samozrejme, bez toho prílepku nie je problém podporiť, ale s tým prílepkom, žiaľ, to spraviť nemôžem. Ďakujem.
Svrček, Miloš, poslanec NR SR (2023-06-27):
Ďakujem, pán podpredseda, za vystúpenie. Ja tiež súhlasím. Áno, mali sme to aj ako pred každou schôdzou v rámci poslaneckého klubu prerokované. Ja ako podpredseda klubu pre legislatívu som mal aj pripraviť stanovisko k tomuto návrhu zákona. Čiže môžem potvrdiť, že určite tento návrh zákona podporíme, pretože tým, že sa zabezpečí, aby sa zdravotníckemu pracovníkovi, ktorý po získaní požadovanej odbornej spôsobilosti začal vykonávať iné zdravotnícke povolanie v rozsahu svojho vzdelania, navýšila tá základná zložka mzdy o daný počet rokov, ktorý odpracoval. Je určite pozitívnym krokom. Ja môžem povedať aj z vlastnej skúsenosti, bol som aj pred troma týždňami na Orave v Trstenej v Hornooravskej nemocnici, kde sme rozprávali s pánom riaditeľom dr. Tholtom, ktorého poznám dlhé roky a ktoré si vážim, a tiež mi hovoril z vlastnej skúsenosti tie problémy, s ktorými sa momentálne potykajú ako poskytovatelia zdravotnej starostlivosti. To už nehovorím o prijatí optimalizácie siete nemocníc, čo sme chodili s pánom podpredsedom parlamentu Pčolinským aj s pánom predsedom Kollárom po jednotlivých okresoch, kde aj momentálne sú obrovské problémy. A týmito čiastkovými vecami, s ktorými prichádzate aj vy, pani poslankyňa, určite sú to pozitívne veci. Ako môžem ešte raz povedať, podporíme, ale oblasť zdravotníctva je určite obrovskou, obrovskou oblasťou, kde je nutné ešte doriešiť ďalšie veci, a to už neotváram detské pohotovosti a tak ďalej a tak ďalej. Ďakujem.
Laššáková, Jana, podpredsedníčka NR SR (2013-05-23):
S reakciou, pán poslanec Švejna, nech sa páči.
Pellegrini, Peter, podpredseda NR SR (2020-04-01):
Vážené panie poslankyne, vážení páni poslanci, poprosím, aby ste zaujali miesto v rokovacej sále. Pristúpime k hlasovaniu. Počkáme ešte na pána predsedu Národnej rady. Pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa dopĺňa Zákonník práce, tlač 35. Dávam slovo pani podpredsedníčke výboru pre sociálne, pani predsedníčke, prepáčte, už tiež nejak zle vidím asi, pre sociálne veci pani poslankyni Jane Žitňanskej, samozrejme, aby hlasovanie uviedla. Nech sa páči. (Hlasovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 311/2001 Z. z. Zákonník práce v znení neskorších predpisov a ktorým sa dopĺňajú niektoré zákony , tlač 35.)
Brixi, Oto, poslanec NR SR (2014-07-01):
Cieľom tohto opatrenia a tohto bodu je presne to, aby sa človek, ktorého sa samotná nadstavba týka, mal možnosť kvalifikovane sa vyjadriť a kvalifikovane posúdiť bez akéhokoľvek iného vplyvu a inej participácie jeho spolubývajúcich, či so samotnou nadstavbou súhlasí alebo nie. A pokiaľ by takáto nadstavba bola pre bytový dom tak mimoriadne výhodná, že by ten bytový dom zhodnotila v mimoriadnom rozsahu, som presvedčený o tom, že 99 jeho spolubývajúcich, ktorí v bytovom dome vlastnia bytový dom, respektíve nebytový priestor, bude pozitívne vplývať na samotného obyvateľa pod strechou, aby s takouto nadstavbou v záujme všetkých súhlasil. Ďakujem pekne.